Wrecking Ball

Wrecking Ball (בעברית: כדור הריסה) הוא שיר של הזמרת האמריקאית מיילי סיירוס מתוך אלבומה הרביעי, Bangerz. השיר יצא לאור ב-25 באוגוסט 2013, בתור הסינגל השני מהאלבום. הוא נכתב על ידי מוזלה, סטפן מוצ'יו, סשה סקרבק, ד"ר לוק וסירקט. והופק על ידי ד"ר לוק וסירקט.

השיר הוא מסוג פופ ומדבר על התדרדרות של מערכת יחסים, הוא מיוחס לפרידה עם הארוס לשעבר של סיירוס, השחקן האוסטרלי ליאם המסוורת'. השיר לווה בווידאו קליפ בו הופיעה סיירוס בעירום רוכבת על כדור הריסה. השיר זכה לביקורות טובות. הווידאו קליפ זכה בפרס "הווידאו קליפ של שנה" ב-VMA.

וידאו קליפ
הווידאו קליפ בוים על ידי טרי ריצ'רדסון ועלה לערוץ ה-VEVO של סיירוס ב-9 בספטמבר 2013. הקליפ מתחיל בתקריב על סיירוס עומדת מול רקע לבן לחלוטין ובוכה כאשר היא מבצעת את השיר. בהמשך מיילי שוברת קירות עם פטיש (שאותו היא מלקקת, פעולה שמסמלת את המשיכה לכאב שהיא חשה, אך מפורשת על ידי רבים כפעולה מינית) ורוכבת בעירום מצד לצד על כדור הריסה. ב-24 בספטמבר 2013 שוחררה גרסת במאי לקליפ, בו לאורך כל השיר נראית סיירוס בוכה ושרה בתקריב.

ביקורת ופרסום
הווידאו קליפ קיבל ביקורות מעורבות ושונות. הוא זכה לתהודה ודנו בו בכלי תקשורת רבים, בעיקר בגלל אופיו הפרובוקטיבי. הקליפ היה חלק ביצירת התדמית הפרובוקטיבית של סיירוס וזכה לפרודיות ולחיקויים רבים. כאשר השיר פורסם לראשונה ב-YouTube הוא נחל הצלחה עולמית חסרת תקדים ושבר את השיא של VEVO בקטגוריה "שיא הצפיות ל-24 השעות הראשונות" עם 19.3 מיליון צפיות. כיום עומד הקליפ על למעלה 1,100,000,000 צפיות ומעל ל-7 מיליון לייקים. השיר הוא הנצפה ביותר של סיירוס, ומדורג כיום במקום השני בקטגוריית "הסרטון הכי נצפה לשנת 2013".

רשימות כל הזמנים

הצלחה מסחרית 
בשבוע הראשון לצאתו, "Wrecking Ball" הגיע למקום ה-50 במצעד הבילבורד האמריקאי. לאחר שיצא כסינגל באופן רשמי, קפץ למקום הראשון וכבש את מצעדי ITunes ברחבי העולם והוא מהווה את הסינגל הראשון והיחיד של סיירוס שהגיע למקום הראשון בבילבורד. בממלכה המאוחדת, סיירוס הייתה האמנית הראשונה ב-2013 שהגיעה למקום ראשון כפול בכך שהשיר ואלבומה "Bangerz" היו במקום הראשון בו-זמנית.

מיקומי שיא ומכירות
השיר מכר כ-5 מיליון עותקים בארצות הברית וקיבל תואר פלטינה מחומשת. בממלכה המאוחדת קיבל מעמד פלטינה עבור מכירות של כ-600,000 עותקים, באוסטרליה מכר 280,000 עותקים ובקנדה כ-320,000 והגיע למעמד פלטינה מרובעת. בגרמניה מכר 300,000 והיה למעמד פלטינה, באיטליה קיבל תואר פלטינה כפולה עם מכירות של 60,000 עותקים ובדנמרק, אוסטריה, ובלגיה הגיע למעמד זהב. במצעדים הגיע למקום הראשון ב-11 מדינות ובחמשת המובילים ב-18 מצעדים שונים.

קישורים חיצוניים

הערות שוליים

שירי מיילי סיירוס
שירים באנגלית
שירים שנכתבו על ידי ד"ר לוק
שירים שנכתבו על ידי מוזלה
שירים שהופקו על ידי ד"ר לוק
וידאו קליפים מעוררי מחלוקות
וידאו קליפים שבוימו על ידי טרי ריצ'רדסון
מחלוקות סביב טענות לתועבה במוזיקה
סינגלים שהגיעו למקום הראשון בהונגריה
סינגלים שהגיעו למקום הראשון בספרד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים הבריטי
סינגלים שהגיעו למקום הראשון במצעד הבין-לאומי של מדיה פורסט
סינגלים שהגיעו למקום הראשון במצעד קנדה הוט 100
זוכי פרס המוזיקה של בילבורד: שירים
זוכי פרס הווידאו קליפים של MTV לקליפ השנה
שירי פלטינה מרובעת ומעלה בארצות הברית
שירי יהלום בברזיל
סינגלים בהוצאת RCA רקורדס